CELEX: 62017CN0140
Language: el
Date: 2017-03-17 00:00:00
Title: Υπόθεση C-140/17: Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 17 Μαρτίου 2017 — Szef Krajowej Administracji Skarbowej κατά Gmina Ryjewo

26.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/10
            
         Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) στις 17 Μαρτίου 2017 — Szef Krajowej Administracji Skarbowej κατά Gmina Ryjewo
   (Υπόθεση C-140/17)
   (2017/C 202/16)
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   
      Αναιρεσείων: Szef Krajowej Administracji Skarbowej
   
      Αναιρεσίβλητος: Gmina Ryjewo
   
      Προδικαστικά ερωτήματα
   
   
               1)
            
            
               Δικαιούται ένας δήμος, υπό το πρίσμα των άρθρων 167, 168 και 184 επ. της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), καθώς και υπό το πρίσμα της αρχής της ουδετερότητας, να εκπίπτει τον φόρο εισροών (μέσω διακανονισμού) για επενδυτικές δαπάνες του, όταν
               
                           —
                        
                        
                           το παραχθέν (αποκτηθέν) αγαθό της επενδύσεως χρησιμοποιήθηκε αρχικώς για μη φορολογητέους σκοπούς (την εκτέλεση δημόσιων καθηκόντων από τον δήμο στο πλαίσιο της δικαιοδοσίας του), [αλλά]
                        
                     
                           —
                        
                        
                           έχει μεταβληθεί ο τρόπος χρησιμοποιήσεως του αγαθού αυτού και ο δήμος το χρησιμοποιεί πλέον και για φορολογητέες πράξεις;
                        
                     
         
               2)
            
            
               Έχει σημασία για την απάντηση επί του πρώτου ερωτήματος το γεγονός ότι ο δήμος, κατά τον χρόνο παραγωγής και/ή αποκτήσεως του επενδυτικού αγαθού, δεν είχε δηλώσει ρητώς την πρόθεσή του να το χρησιμοποιήσει μεταγενέστερα για φορολογητέες πράξεις;
            
         
               3)
            
            
               Έχει σημασία για την απάντηση επί του πρώτου ερωτήματος το γεγονός ότι το επενδυτικό αγαθό χρησιμοποιείται τόσο για φορολογητέες όσο και για μη φορολογητέες πράξεις (την εκτέλεση δημόσιων καθηκόντων) και ότι οι συγκεκριμένες επενδυτικές δαπάνες δεν είναι δυνατό να αποδοθούν αντικειμενικά σε μια εκ των προαναφερομένων πράξεων;
            
         
      (1)  ΕΕ L 347, σ. 1.